OpenLLM-France/wikimedia huggingface dataset:
# Montiàcies

Les montiàcies (Montiaceae) són una família de plantes angiospermes de l'ordre de les cariofil·lals.

## Descripció

Són plantes herbàcies o petits arbusts perennes o anuals, suculentes i anuals que arriben a fer 1 m d'alt. Les fulles poden ser alternes o oposades. Les flors són petites, la corol·la presenta entre 4 i 6 pètals, l'androceu consta de 4 a 6 estams i el gineceu d'un nombre de capels sincàrpics d'entre 2 i 8, amb ovaris súper. El fruit és una càpsula.

## Taxonomia

Aquesta família va ser publicada per primer cop l'any 1820 al volum cinquè de la revista Annales Générales des Sciences Physiques pel naturalista Constantine Samuel Rafinesque (1783-1840) sota el nom de Montidia. Va ser recuperada pel sistema APG III (2009) incloent-hi tàxons anteriorment llistats dins la família de les portulacàcies, dins de l'ordre de les cariofil·lals, decisió confirmada a l'actual versió APG IV.

### Gèneres

Dins d'aquesta família es reconeixen els 16 gèneres següents:
* Calandrinia Kunth
* Calyptridium Nutt.
* Cistanthe Spach
* Claytonia L.
* Erocallis Rydb.
* Hectorella Hook.f.
* Lenzia Phil.
* Lewisia Pursh
* Lewisiopsis Govaerts
* Lyallia Hook.f.
* Montia L.
* Montiopsis Kuntze
* Phemeranthus Raf.
* Rumicastrum Ulbr.
* Schreiteria Carolin
* Thingia Hershk.

## Referències

* 1 2 3 «Montiaceae» (en anglès). Plants of the World Online. Royal Botanic Gardens. Kew. [Consulta: 7 gener 2023].
* 1 2 Byng et al., 2016, p. 19.
* ↑ «Montiaceae» (en anglès). Reed College. [Consulta: 6 gener 2023].
* ↑ «Montiaceae Raf.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 7 gener 2023].
* ↑ Bremer et al., 2009, p. 105, 115.

## Bibliografia

* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 109-110. DOI: 10.1111/j.1095-8339.2009.00996.x.
* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 01-05-2016. DOI: 10.1111/boj.12385.
# Ebetsu

Ebetsu (江別市, Ebetsu-shi) és una ciutat i municipi del Japó pertanyent a la subprefectura d'Ishikari, a Hokkaido. Ebetsu es troba zona d'influència metropolitana de Sapporo.

## Geografia

Ebetsu està situat a la subprefectura d'Ishikari, al centre-oest de l'illa de Hokkaido i forma part de l'àrea metropolitana de Hokkaido. El centre de Sapporo es troba a poca distància des d'Ebetsu. A Ebetsu també es troba el bosc de Nopporo, al barri del mateix nom i que és el parc boscós més gran del món. El municipi d'Ebetsu limita amb els municipis de Sapporo, Kitahiroshima, Iwamizawa, Nanporo, Tōbetsu i Shinshinotsu.

## Història

Ebetsu fou fundada per japonesos procedents de la prefectura de Miyagi, a la regió de Tohoku, Honshu, l'any 1871. El 1878 es va instal·lar a la zona un campament de les forces de colonització. El 1916 Ebetsu va adquirir l'status de poble i al 1954 el de ciutat. Durant les dècades de 1960 i 1970, coincidint amb l'etàpa del desarrollisme japonés i les olimpiades de 1972, celebrades a Sapporo, la ciutat va viure un augment considerable de població que s'instal·lava a la rodalia de Sapporo. Cap el 1991 la ciutat ja tenia més de 100.000 habitants.

### Cronologia
## Política
### Assemblea municipal

La composició del ple municipal d'Ebetsu és la següent:
| Partit | Partit | Regidors |
| Club Liberal Democràtic | PLD | 7 / 25 |
| Kōmeitō | KMT | 5 / 25 |
| Democràcia-Grup dels Ciutadans | PDC | 5 / 25 |
| Partit Comunista del Japó | PCJ | 3 / 25 |
| Independents | | 5 / 25 |
| Escons vacants | | 0 / 25 |

### Alcaldes

En aquesta taula només es reflecteixen els alcaldes democràtics, és a dir, des de l'any 1947.
| Període | Alcalde | Partit |
| 1947-1959 | Kohei Furutajima | Ind |
| 1959-1971 | Kiyoshi Matsukawa | Ind |
| 1971-1983 | Toshio Yamada | Ind |
| 1983-1995 | Hideo Oka | Ind |
| 1995-2007 | Kimito Ogawa | Ind |
| 2007- | Noboru Miyoshi | Ind |

## Demografia

Ebetsu, al llarg del temps i especialment des de mitjans de la dècada de 1950 ha començat a créixer de manera ràpida gràcies en part també al creixement de Sapporo, de la qual n'és una ciutat dormitori. No obstant això, des de mitjans de la dècada dels 2010 (quan el Japó va deixar de tindre un creixement positiu), la població d'Ebetsu ha anat baixant any rere any.
Evolució demogràfica :
| 1920 | 1930 | 1940 | 1950 | 1960 | 1970 | 1980 | 1990 | 2000 | 2010 | 2020 |
| 17.343 | 19.632 | 19.759 | 31.685 | 37.396 | 63.762 | 86.349 | 97.201 | 123.877 | 123.751 | 119.582 |

## Ciutats agermanades

* Gresham, Oregon, EUA (1977)

## Referències

* ↑ «会派». 江別市議会. [Consulta: 2019年5月2日].
* ↑ «第16章 行財政» (PDF). 江別市統計書 2017年版 p. 12. 江別市, 2017. [Consulta: 10 maig 2017].
# Hurbanova Ves

Hurbanova Ves és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La vila fou fundada el 1960.
# Coua de Delalande

El coua de Delalande (Coua delalandei) és un ocell extint de la família dels cucúlids (Cuculidae) que habitava l'illa de Santa Maria, propera a Madagascar.
Descrita per Delalande en 1828, es va citar per darrera vegada en 1834. L'extinció seria afavorida per la deforestació de la seva illa.
# Franz von Pillersdorf

Franz von Pillersdorf (alemany: Franz Freiherr von Pillersdorf) (Brno, 1 de març de 1786 - Viena, 22 de febrer de 1862) fou un home d'estat austríac amb el títol de baró.
Després d'estudiar a Viena ciències polítiques i jurídiques, va començar la carrera burocràtica a la Galitzia; en 1807 va passar a oficial del Consell d'Estat a Viena, i després de treballar al costat del Conseller d'Estat i més tard ministre de la Guerra, Baldacci, va acompanyar a aquest a França i Anglaterra; després va ser vicepresident (1824) i canceller (1842) de la Cancelleria Imperial.
El 1848 malgrat la seva reconeguda oposició al sistema regnant se li va confiar el 20 de març la cartera de l'Interior i el 4 de maig la presidència del Consell de Ministres.
Home de caràcter suau i d'esperit noble, no va tenir prou energia per oposar-se al moviment revolucionari; la Constitució redactada per ell no va satisfer les aspiracions desmesurades del poble i, va caure en virtut d'una decisió dels ciutadans, de la Guàrdia nacional i dels estudiants de Viena el 8 de juliol. Després va ser membre del Reichstag, militant al centre liberal. El 1861 fou elegit per al Consell federal.

## Escrits

Vistes retrospectives sobre el moviment polític a Àustria de 1848 a 1849 (Viena, 1849), contra la cual Matias Koch va publicar el folletò Pillau i la veritat (Viena, 1849); a més, va publicar, Les finances austríaques il·luminades (1-3 ed., Viena, 1851). En 1863, en Viena se publico su labor literaria postuma.

## Bibliografia

* Jaroslav Helfert, Casati und Pillersdorf und die Anfänge der italienischen Einheisbewegungen (Viena, 1902).
# Ramona (Califòrnia)

Ramona és una concentració de població designada pel cens dels Estats Units a l'estat de Califòrnia. Segons el cens del 2010 tenia 20.292 habitants.

## Demografia

Segons el cens del 2000, Ramona tenia 33.404 habitants, 10.803 habitatges, i 8.814 famílies. La densitat de població era de 158,3 habitants/km².
Dels 10.803 habitatges en un 45,8% hi vivien nens de menys de 18 anys, en un 68,5% hi vivien parelles casades, en un 8,67% dones solteres, i en un 18,41% no eren unitats familiars. En el 13,2% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,79.
Per edats la població es repartia de la següent manera: un 30,03% tenia menys de 18 anys, un 8,08% entre 18 i 24, un 29,01% entre 25 i 44, un 23,53% de 45 a 60 i un 9,34% 65 anys o més.
L'edat mediana era de 35,7 anys. Per cada 100 dones de 18 o més anys hi havia 90,3 homes.
La renda mediana per habitatge era de 60.534 $ i la renda mediana per família de 53.372 $. Els homes tenien una renda mediana de 40.376 $ mentre que les dones 26.105 $. La renda per capita de la població era de 19.576 $. Entorn del 5,3% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ (anglès) «American FactFinder» (edició del 2010). Oficina del Cens dels Estats Units. [Consulta: 09/11/2011.]
* 1 2 3 «Fact Sheet- Ramona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Ramona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Bölkow

Bölkow va ser un fabricant d'aeronaus d'Alemanya Occidental amb base a Stuttgart, i posteriorment a Ottobrunn.

## Història

L'empresa va ser fundada l'any 1948 per Ludwig Bölkow qui, des del 1955 junt a Emil Weiland, havia desenvolupat, helicòpters per Bölkow Entwicklungen KG.
El mes de juny de 1968, Bölkow es va fusionar amb Messerschmitt AG per formar Messerschmitt-Bölkow, una combinació que va crear l'empresa d'aeronaus més gran d'Alemanya Occidental, amb unes vendes totals properes als 150 milions de dòlars (del 1968). Aquesta fusió va ser promoguda pel govern alemany. El mes de maig del 1969, l'empresa es va tornar a fusionar, aquest cop amb Hamburguer Flugzeugbau (HFB), formant Messerschmitt-Bölkow-Blohm (MBB). MBB va ser comprada per Daimler-Benz a principis de la dècada de 1990, esdevenint part de DASA, la qual, al 2000 va passar a formar part d'EADS.

## Productes
### Aeronaus

* Bölkow Bo 207
* Bölkow Bo 208 Junior
* Bölkow Bo 209 Monsun
* Bölkow Phoebus, variants A, A1, B, B1, B3, C planadors

### Helicòpter

* Bölkow Bo 46
* Bölkow Heidelbergrotor Sistema de rotor experimental
* Bölkow Bo 70 Projecte amb experimental "Heidelberg Rotor"
* Bölkow Bo 102
* Bölkow Bo 103
* MBB Bo 105
* MBB/Kawasaki BK 117 projecte de Junta amb Kawasaki

### Míssils

* Cobra (míssil)
* HOT (míssil)
* MILAN
* Roland (míssil)

## Referències

* ↑ Gunston, Bill. World Encyclopedia of Aircraft Manufacturers (en anglès). 2a edició. Gloucestershire: Sutton Publishing Limited, 2005, p. 164. ISBN 9780750939812.
* ↑ «2 aricraft makers merge in Germany». New York Times, 12-06-1968, pàg. 74.
# Campionat Europeu de Salts de 2013 – 3 metres trampolí sincronitzat masculí

Campionat Europeu de Salts de 2013 :
| 1 m trampolí | Homes | | Dones |
| 3 m trampolí | Homes | | Dones |
| 10 m plataforma | Homes | | Dones |
| 3 m trampolí sincronitzat | Homes | | Dones |
| 10 m plataforma sincronitzat | Homes | | Dones |
| Equips | | Equips | |
La prova dels 3 metres trampolí sincronitzat masculí dels Campionat Europeu de Salts de 2013 es va disputar el dia 21 de juny amb una ronda preliminar i una ronda final.

## Resultats

La ronda preliminar es va disputar a les 12:00 i la final a les 17:30.
En verd els finalistes
| Posició | Saltadors | País | Preliminar | Preliminar | Final | Final |
| Posició | Saltadors | País | Punts | Posició | Punts | Posició |
| 01 | Evgeny Kuznetsov Ilya Zakharov | Rússia | 411.66 | 1 | 460.44 | 1 |
| 02 | Patrick Hausding Stephan Feck | Alemanya | 410.43 | 2 | 431.58 | 2 |
| 03 | Oleksandr Gorshkovozov Oleg Kolodiy | Ucraïna | 391.47 | 3 | 422.52 | 3 |
| 4 | Yauheni Karaliou Andrei Pawluk | Belarús | 362.46 | 5 | 366.42 | 4 |
| 5 | Andreas Nader Billi Giovanni Tocci | Itàlia | 377.22 | 4 | 366.06 | 5 |
| 6 | Stefanos Paparounas Michail Nektario Fafalis | Grècia | 318.84 | 7 | 337.44 | 6 |
| 7 | Espen Valheim Daniel Jensen | Noruega | 315.27 | 8 | 337.26 | 7 |
| 8 | Héctor García Nicolas García | Espanya | 318.96 | 6 | 334.44 | 8 |

## Referències

* ↑ Start list
* ↑ Preliminary round Results
* ↑ «Final Results». Arxivat de l'original el 2015-09-24. [Consulta: 12 juny 2015].
# Franco Costanzo

Franco Costanzo (nascut a Río Cuarto, Córdoba el 5 de setembre de 1980) és un exfutbolista professional argentí que jugava com a porter. Es va retirar el 2017 amb el Club Deportivo Universidad Católica, de Xile.

## Referències

* ↑ «Uno menos en la UC: Franco Costanzo se retira del fútbol» (en castellà). El Gráfico. Publimetro, 4 desembre 2017. Arxivat de l'original el 5 desembre 2017. [Consulta: 5 desembre 2017].
# Campionat d'Espanya de motocròs 1996

La temporada de 1996 del Campionat d'Espanya de motocròs fou la 38a edició d'aquest campionat, organitzat per la Reial Federació Motociclista Espanyola.

## Classificació final
### 125cc

| Posició | Pilot | Motocicleta | Punts |
| 1 | Moisés Bernárdez | Kawasaki | ? |
| 2 | Josep Alonso | Kawasaki | ? |
| 3 | Óscar Lanza | ? | ? |
| 4 | ? | ? | ? |
| 5 | ? | ? | ? |
| 6 | ? | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

### 250cc

| Posició | Pilot | Motocicleta | Punts |
| 1 | Josep del Barrio | KTM | ? |
| 2 | Josep Alonso | Kawasaki | ? |
| 3 | Mattias Nilsson | ? | ? |
| 4 | ? | ? | ? |
| 5 | ? | ? | ? |
| 6 | ? | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

## Categories inferiors

Font:
| Campionat | Guanyador | Motocicleta |
| Júnior 250cc | Joel Lozano | Kawasaki |
| Trofeu Júnior 125cc | Antonio Paricio | Yamaha |
| Cadet 80cc | José Daniel Cecilia | Honda |
| Juvenil 80cc | Joan Barreda | Honda |
| Trofeu Alevins 60cc | Francisco José Millán | Kawasaki |

## Referències

* ↑ «RFME Campeonatos de España de Motocross / Supercross / Freestyle» (PDF) (en castellà). rfme.com. RFME, 10-11-2022. [Consulta: 12 desembre 2022].
* Pi, Pere. «62. Els rivals del motocròs». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 103-105. ISBN 9788461590353.
# Mumia Abu-Jamal

Mumia Abu-Jamal (nascut amb el nom de Wesley Cook el 24 d'abril de 1954) és un periodista i activista polític afroamericà, pertanyent al Black Panther Party, acusat de l'assassinat del policia Daniel Faulkner i sentenciat a mort el 1982. El seu cas ha generat campanyes massives a favor del seu alliberament als Estats Units i a la resta del món, mentre que les fraternitats policials estatunidenques han buscat activament accelerar la seva execució. Tècnicament, va estar esperant ser executat entre el 1982 i el desembre de 2001, quan el jutge federal del districte William Yohn va revocar la pena de mort de Jamal. No obstant això, Yohn va reafirmar els càrrecs contra Jamal, condemnant-lo a cadena perpètua. El 27 de març del 2008, un tribunal estatunidenc va ordenar revisar la condemna a mort.

## Vegeu també

* Live from Death Row
# Campionat Europeu de Salts de 2013 – 3 metres trampolí sincronitzat femení

Campionat Europeu de Salts de 2013 :
| 1 m trampolí | Homes | | Dones |
| 3 m trampolí | Homes | | Dones |
| 10 m plataforma | Homes | | Dones |
| 3 m trampolí sincronitzat | Homes | | Dones |
| 10 m plataforma sincronitzat | Homes | | Dones |
| Equips | | Equips | |
La prova dels 3 metres trampolí sincronitzat femení dels Campionat Europeu de Salts de 2013 es va disputar el dia 23 de juny amb una ronda preliminar i una ronda final.

## Resultats

La ronda preliminar es va disputar a les 09:00 i la final a les 14:30.
En verd els finalistes
| Posició | Saltadora | País | Preliminar | Preliminar | Final | Final |
| Posició | Saltadora | País | Punts | Posició | Punts | Posició |
| 01 | Tania Cagnotto Francesca Dallapé | Itàlia | 300.90 | 2 | 324.30 | 1 |
| 02 | Hanna Pysmenska Olena Fedorova | Ucraïna | 301.20 | 1 | 300.60 | 2 |
| 03 | Rebecca Gallantree Alicia Blagg | Regne Unit | 291.90 | 3 | 292.17 | 3 |
| 4 | Kieu Duong Tina Punzel | Alemanya | 276.30 | 5 | 291.00 | 4 |
| 5 | Maria Polyakova Kristina Ilinykh | Rússia | 281.10 | 4 | 282.30 | 5 |
| 6 | Inge Jansen Celine van Duijn | Països Baixos | 271.80 | 6 | 277.50 | 6 |
| 7 | Flóra Gondos Zsófia Reisinger | Hongria | 254.40 | 8 | 259.98 | 7 |
| 8 | Taina Karvonen Iira Laatunen | Finlàndia | 261.03 | 7 | 258.45 | 8 |
| 16.5 | H09.5 | | | | 00:55.635 | O |
| 9 | Eleni Katsouli Ioulianna Banousi | Grècia | 222.51 | 9 | | |

## Referències

* ↑ Start list
* ↑ Preliminary round Results
* ↑ «Final Results». Arxivat de l'original el 2015-09-24. [Consulta: 12 juny 2015].
# Ignacy Krasicki

Ignacy Błażej Franciszek Krasicki (Dubiecko, 1735 - Berlín, 1801) fou un poeta, fabulista, escriptor, periodista, enciclopedista, dramaturg i traductor polonès.

## Biografia

Nascut a Dubiecko, Galítsia, el 3 de febrer de 1735, descendent d'una família aristocràtica empobrida, Krasicki va ser destinat a la carrera eclesiàstica: va estudiar amb els jesuïtes de Lviv i després al seminari de Varsòvia (1751-54). Ordenat sacerdot el 1759 va continuar la seva educació a Roma (1759-61). Capellà de la cort de l'últim sobirà polonès Estanislau August Poniatowski, va ser cofundador de El Monitor, l'important diari de la Il·lustració polonesa patrocinat pel rei, i va ser nomenat bisbe del voivodat de Warmia i Mazury el 1766 a la primerenca edat de 32 anys i fet membre del Senat de la República de les dues nacions. Després que la seva diòcesi fos annexada a la Prússia de Frederic el Gran, l'any 1772, amb el qual va mantenir òptimes relacions, Krasicki va ser nomenat el 1795 arquebisbe de Gniezno i primat de Polònia. El 1786 va ser nomenat membre de l'Acadèmia d'Arts de Berlín (Akademie der Künste). Després de la seva mort el 14 de març de 1801 a Berlín fou sepultat a la Catedral de Santa Eduvigis.
Krasicki és considerat com el principal poeta («el príncep dels poetes») de la literatura polonesa de la Il·lustració. Se'l coneix com el La Fontaine polonès per les seves faules i paràboles. És l'autor de la primera novel·la polonesa, les Mikoaja Dowiadczyskiego przypadki ("Aventures de Nicolau Experiència", 1770) escrita en forma de diari i dividida en tres parts, on la segona transcorre en una illa imaginària on els seus habitants viuen una vida senzilla i simple, a imitació del Rasselas de Johnson; els esdeveniments transformen el protagonista, un aristòcrata retrògrad i ignorant, en un home savi i il·lustrat; una altra novel·la Pan Podstoli va aparèixer en tres parts, 1778, 1784 i una última pòstuma el 1803. Va escriure en especial paròdies de poemes d'èpica culta, com Monachomaquia ("La guerra dels monjos", 1778), que va causar un gran escàndol quan va aparèixer per la seva àcida crítica contra els monjos ignorants i dissoluts, al qual l'autor va respondre amb Antymonachomachia, o La ratoneida (1775), que és anterior i constitueix en realitat una al·legoria de l'anarquia política polonesa. Seriosa, tanmateix, és l'epopeia "La campanya de Chocim" (1780). Seva és la frase, que va arribar a fer-se proverbial en polonès, de què "millor val divergir a l'aire lliure que concordar rere els barrots", extreta de la faula "La cadernera i la merla". Krasicki va traduir a més algunes obres del francès i del grec al polonès (Plutarc, Llucià i els Cants d'Ossian del francès).
# Corniol hirsut

El corniol hirsut (Aquilegia viscosa), és una espècie de planta amb flors que pertany a la família de les ranunculàcies.

## Descripció

És una planta hemicriptòfita i viscosa. Creix en els substrats calcaris i pot arribar a fer 10-15 cm d'alt. Les seves inflorescències són de color blau. Les flors tenen un esperó gran, corbat en ganxo i surten entre el juny i agost. Les seves fulles tenen pecíols curts, biternades, amb petites fulles, profundament incises. Les fulles caulinars són sèssils, amb el lòbul estret o senceres. El corriol hirsut és una planta tòxica i és una espècie protegida.

## Hàbitat

És endèmica en l'àrea submediterrània on creix en rocams i pedregars, entre els 900 i 2.430 msnm.

## Referències

* ↑ «Aquilegia viscosa». Noms de plantes. Corpus de fitonímia catalana. TERMCAT, Centre de Terminologia. [Consulta: 3 maig 2022].
* ↑ «Aquilegia viscosa» (en anglès). Royal Botanic Gardens. Kew. [Consulta: 3 maig 2022].
* 1 2 «Hàbitat del corniol hirsut. Informació extreta de http://www.floracatalana.net Flora catalana». Arxivat de l'original el 2016-07-31. [Consulta: 28 novembre 2016].

## Enllaços externs

* JSTOR Plants: Aquilegia viscosa (anglès) consultat el 10 de maig de 2014)
* Tropicos: Aquilegia viscosa Gouan (anglès) (+ llista sota-taxem) (consultat el 10 de maig de 2014)
* Aquilegia viscosa Gouan (anglès) (consultat el 10 de maig de 2014)
# Flowing Wells

Flowing Wells és una concentració de població designada pel cens dels Estats Units a l'estat d'Arizona. Segons el cens del 2000 tenia 15.050 habitants.

## Demografia

Segons el cens del 2000, Flowing Wells tenia 15.050 habitants, 6.250 habitatges, i 3.849 famílies La densitat de població era de 1.704,1 habitants/km².
Dels 6.250 habitatges en un 28,1% hi vivien nens de menys de 18 anys, en un 42,3% hi vivien parelles casades, en un 14% dones solteres, i en un 38,4% no eren unitats familiars. En el 31,6% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,4% tenia menys de 18 anys, un 7,9% entre 18 i 24, un 27,5% entre 25 i 44, un 20,9% de 45 a 60 i un 18,2% 65 anys o més.
L'edat mediana era de 38 anys. Per cada 100 dones de 18 o més anys hi havia 87,7 homes.
La renda mediana per habitatge era de 26.517 $ i la renda mediana per família de 31.786 $. Els homes tenien una renda mediana de 26.235 $ mentre que les dones 21.972 $. La renda per capita de la població era de 14.833 $. Aproximadament el 15,2% de les famílies i el 17,1% de la població estaven per davall del llindar de pobresa.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Flowing Wells». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Flowing Wells». American Fact Finder. Oficina del Cens dels Estats Units, 12-01-2010.
# Callum Wilson

Callum Eddie Graham Wilson (27 de febrer de 1992) és un futbolista professional anglès que juga de davanter per l'AFC Bournemouth i per l'equip nacional anglés.

## Referències

* ↑ The PFA Footballers' Who's Who 2010–11. Edimburg: Mainstream Publishing, 2010, p. 440. ISBN 978-1-84596-601-0.
* ↑ «Callum Wilson». AFC Bournemouth. [Consulta: 15 novembre 2018].
# Mumin (nom)

Mumin és un nom masculí àrab (àrab: مؤمن, Muʾmin) que literalment significa ‘creient’, ‘fidel'. Si bé Mumin és la transcripció normativa en català del nom en àrab clàssic, també se'l pot trobar transcrit Mu'min, Momin, Momen… Precedit de l'article, al-Mumin (àrab: المؤمن, al-Muʾmin), ‘el Fidel', és un epítet de Déu; aquest, precedit del mot Abd, forma el prenom teòfor Abd-al-Mumin, ‘Servidor del Fidel'.
Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua.
La forma femenina d'aquest nom és Múmina.

## Notes

* 1 2 Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أمن". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.